Віт

**Віт** (*Віць*), **Віта** — мужчынскае імя і вытворнае ад яго прозьвішча. Жаночае імя — **Віта**.

## Паходжаньне

Віта або Віт (Wito, Witto, Witt) — імя германскага паходжаньня. Іменная аснова -віт- паходзіць ад гоцкага wit 'веда, розум, закон', старасаксонскага witan 'ведаць'. Сярод ліцьвінаў бытавалі імёны Віцейка, Віціла (Вітэль), Віцень, Вітаўт (Віталт, Віталд), Вітвін, Вітукін, Вітар, Вітарт, Вікінт, Антавіт, Бутавіт (Ботвіт). Адзначаліся германскія імёны Witicha (Witteke), Witila (Witelo), Wittenus, Witolt (Witald), Witwin, Wituchin, Witar, Witart, Wikind (Witikint), Witmund, Antvit, Botwith. Іменная аснова -віт- таксама можа паходзіць ад асновы -від-.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Wittich (Witych), Wicilo (Wicelle), Witker, Witram. Таксама ў Польшчы гістарычна бытавала імя Witmar.

У Прусіі бытавалі імёны: *Witthe* (1348 год), *Witeche* (1349 год), *Withar* (1340 год). У 1627 годзе ў Каралявецкім унівэрсытэце навучаўся *Georgius Witte, Regiomontanus Borussus*, у 1631 годзе — *Fridericus Witte, Marienburgensis Borussus*.

Варыянты імя ў гістарычных крыніцах: *Vito Radczynski* (9 ліпеня 1437 году); *чотырох чоловеков, што живуть на [[Мерачанка|Меречи]]… [[Нарэйка|Нареика]] Витевича* (1440—1492 гады); *[[Матэла|Матели]] Витович* (30 ліпеня 1545 году); *бояре волковыйские Миколай Васевичъ з братаничомъ своимъ Витомъ* (15 сакавіка 1546 году); *у Витовичох* (1552 год); *With Lesiewicz* (27 ліпеня 1553 году); *села Витевичовъ… село Витевичи* (1554 год); *boiar Wicic* (1558 год); *With [[Аскольд (імя)|Jaskoldowicz]]… Wit Jaskułdowicz… Iwan Witowicz* (1560 год); *Витъ Трояновичъ… Витъ Малеевичъ* (1565 год); *Мартинъ Вита* (1566 год); *Миколай Томковичъ з села з Витевичъ*, *Витъ Яновичъ*, *Миколай Витовичъ*, *Якубъ Витовичъ*, *Вдова Витова*, *Вить выслалъ сына своего Щасного*, *Витъ Степановичъ*, *Юзопъ Витовичъ… Янъ Витовичъ… Станиславъ Витовичъ*, *[[Леанард|Ленартъ]] Витовичъ*, *Янъ Витовичъ… Ленартъ Витовичъ*, *Витъ Адамовичъ*, *Витъ Миколаевичъ*, *Станиславъ Витовъ… Бартошъ Витовъ*, *Миколай Витовъ… Витъ съ Трусовъ*, *Матей Витовичъ* (1567 год); *Альжбета Витовна з дочками ее Доротою, [[Гендрута|Кгендрутою]] а Настасею Витовнами* (8 ліпеня 1593 году); *Jan Wit* (7 красавіка 1610 году); *Wito Andrukowicz* (1641 год); *Wit Jan… Wit Maciey* (4 сакавіка 1667 году); *do niwy panow Witowiczow Benkunskich* (23 красавіка 1665 году); *kamienica [[Дытрых|Dytrycha]] Wita* (4 красавіка 1672 году); *Henrykowi Witowi* (2 ліпеня 1689 году); *Dominicus Witt* (26 лістапада 1796 году).

## Носьбіты
* Віта (каля 700 — па 760) — біскуп Бюрабургу ў Фрыцляры
* Віт Радчынскі — літоўскі баярын, які ў 1437 годзе засьведчыў фундацыю Жыгімонтам Кейстутавічам касьцёла ў Хоўхле
* Віт Нацкавіч — радунскі баярын, які ўпамінаецца ў попісе войска Вялікага Княства Літоўскага 1528 году
* Віт Пацавіч — радунскі баярын, які ўпамінаецца ў попісе войска ВКЛ 1528 году
* Віт Масевіч — ваўкавыскі баярын, які ўпамінаецца ў попісе войска ВКЛ 1528 году
* Якуб Вітавіч — бельскі баярын, які ўпамінаецца ў попісе войска ВКЛ 1528 году
* Віт Войцехавіч — бельскі баярын, які ўпамінаецца ў попісе войска ВКЛ 1528 году
* Марка Вітавіч — бельскі баярын, які ўпамінаецца ў попісе войска ВКЛ 1528 году
* Віт Томкавіч — бельскі баярын, які ўпамінаецца ў попісе войска ВКЛ 1528 году
* Ян Вітавіч — бельскі баярын, які ўпамінаецца ў попісе войска ВКЛ 1528 году
* Віт — ваўкавыскі баярын, які ўпамінаецца ў 1546 годзе
* Мацей Вітавіч — радунскі баярын, які ўпамінаецца ў попісе войска ВКЛ 1565 году
* Віт Траянавіч — бельскі баярын, які ўпамінаецца ў попісе войска ВКЛ 1565 году
* Віт Янавіч — эйшыскі баярын, які ўпамінаецца ў 1566 годзе
* Ян Віт (Jan Wit) — берасьцейскі мескі пісар, які ўпамінаецца ў 1625 годзе

Вітовічы (Witowicz) гербу Яліта — літоўскі шляхецкі род з Троцкага павету.

Вітовічы-Радзевічы — літоўскі шляхецкі род.

На 1903 год існавала сядзіба Віцішкі ў Новааляксандраўскім павеце, на 1909 год — хутар Вітаўка ў Барысаўскім павеце і ўрочышча Вітава ў Ігуменскім павеце Менскай губэрні.

На 1910 год існаваў хутар Вітава ў Клімавіцкім павеце Магілёўскай губэрні.

Вітгірэн-Штанэн (*Witgirren-Stannen*) — былая вёска каля Рагніту ў Прусіі (адзначалася старажытнае германскае імя Witger).

Назву Вітаўка маюць вёскі на гістарычных Гарадзеншчыне, Меншчыне і Старадубшчыне.

## Заўвагі

## Крыніцы

Катэгорыя:Мужчынскія імёны